இதனிடையே அமெரிக்காவில் ஒரேகான் என்ற பகுதியில் ரஜ்னீஷ்புரம் என்ற ஆன்மிக நகரத்தை ஓஷோவின் சீடர்கள் உருவாக்கினார்கள். இனியும் அவரை விட்டுவைத்தால், சரிவராது என நினைத்த அமெரிக்கா, புரட்சிகரமான கருத்துகளைப் பரப்பியதாகக் கூறி, அவரைக் கைதுசெய்தது. ஓஷோ சிறையில் இருந்தபோது, உணவில் அவருக்கு ‘ஸ்லோ பாய்ஷன்’ கொடுக்கப்பட்டாதாகக் குற்றச்சாட்டுகள் எழுந்தன. உலகம் முழுக்க ஓஷோவுக்குச் சீடர்கள் இருந்தாலும், பல நாடுகள் அவருக்குத் தடைவிதித்தன. அமெரிக்கச் சிறையில் இருந்து விடுதலையான ஓஷோ எங்கு செல்வது எனத் தெரியாமல், கடைசியாக பூனே ஆஸ்ரமத்துக்குத் திரும்பினார். பூனே ஆஸ்ரமத்தில் ஐந்து ஆண்டுகள் வாழ்ந்த ஓஷோ, 1990-ம் ஆண்டு ஜனவரி 19-ம் தேதி மரணமடைந்தார். அமெரிக்கா கொடுத்த ஸ்லோ பாய்ஷன்தான் ஓஷோவின் உயிரைப் பறித்தது எனப் பரவலாக பேசப்பட்டது.